

ZÁPISNICA

# Výkonný výbor – 7.8 2024

**Prítomní:** Ivan Tomko, Štefan Hudák, Tomáš Kozáček, Dávid Kubiček, Patrik Varga, Peter Amzler

## Vysielacie práva na PSA turnaje Bronz, Silver, Gold a Platinum (Diamond)

## TV JOJ sport nás oslovila o spoluprácu pri vysielaní PSA turnajov. Spolupráca by bola finančná a obsahová. TV JOJ sport by zakúpila vysielacie práva na dva roky s opciou na daľšie dva roky. Finančná by pozostávala z príspevku SSQA, na základe, ktorého by poskytla JOJ priestor pre moderovanie a propagáciu (obsahová časť) Slovenského squashu. TV JOJ sport by natočila spoty, podcast a poskytla by priestor pre turnaje na Slovensku. Výška príspevku je cca 18 000,00EUR, ktoré SSQA poskytne z vyzbieraných financií (nie rozpočtu alebo z dotácie). SSQA sa bude podieľať sumou 2.000 ,- EUR. Zároveň bola oslovená spoločnosť TIPOS, a.s. so žiadosťou o dotáciu pre SSQA, ktorá by bola využitá na kúpu vysielacích práv PSA. VV sa zaviazal: na rokovania s TV JOJ sport a prípravu marketingového plánu pre podporu squashu prostredníctvom televízie (rieši Peter Amzler a Ivan Tomko).

## Výkonný výbor schválil termínovú listinu na 2024/25.

Termín MSR mužov, žien a juniorov ostáva otvorený kvôli možnosti dohadovaniu sa so sponzormi. SSQA zvažuje preložiť termín na koniec mája začiatok júna z dôvodu možnosti vysielania MSR prostredníctvom TV JOJ sport.

## Výber organizátora MSR 2025

VV sa dohodol, že výber organizátora prebehne v septembri 2024.

## Výkonný výbor schválil:

* VV schválil návrh, aby bol príspevok na organizovanie kola 1. a 2. ligy fixný bez ohľadu na počet hracích dní – teda 200,-EUR za každé kolo. Platné od 09/2024. Harmonogram na 1 hrací deň, musia schváliť kapitáni zúčastnených tímov.
* SSQA poskytne max 150,- EUR ako príspevok na sprievodný program počas A-turnaja v septembri a októbri 2024. Podľa tohto pilotného projektu rozhodne Výkonný výbor o ďalšom podporovaní takýchto aktivít. Organizátor turnaja je povinný konzultovať program s generálnym sekretárom, resp. s prezidentom SSQA.
* Organizátor turnaja B-kategórie nie je povinný odmeňovať hráčov, ktorí sa umiestnia na priečkach 1-3 finančnou čiastkou 40% z vyzbieraného štartovného. Toto pravidlo nadobúda len odporúčací charakter.

## ! NOVINKA ! Poradie zápasov počas 1. a 2. ligy

Poradie zápasov sa bude losovať pred začatím kola. Podmienkou je, že jednotka z tímu nemôže hrať posledný zápas stretnutia.

## C – turnaje

Záujemcovia o organizovanie turnaja C-kategórie môžu nahlásiť turnaj najneskôr týždeň pred jeho začatím. Podmienkou je účasť len registrovaných hráčov. Hráči sa môžu registrovať priamo na turnaji vyplnením základných údajov (meno, priezvisko, bydlisko, mail, číslo). Organizátor vyzbiera členské 10,-€ a potom poplatky spolu s údajmi postúpi SSQA, ktorá hráčov zaregistruje. Kontakt pre zaslanie údajov: gs@squash.sk a tomas@baldi.sk .

## Príspevky pre juniorov a trénerov

VV prerokoval návrh Petra Amzlera a Patrika Vargu na podporu Juniorov, talentovaných hráčov a trénerov juniorov. Následne sa dohodol že Peter Amzler upraví plán v zmysle pripomienok a v spolupráci s Patrikom Vargom predostrie návrh na septembrové schválenie SSQA.

## Členovia VV si stanovili nasledujúce úlohy

1. ***Pripraviť spoluprácu s TV JOJ sport***

Súčasťou bude:

* Príprava podcast
* Oslovenie centier, trénerov a klubov s požiadavkou na spoluprácu

Zodpovedný za úlohu: Peter Amzler

Termín: do 30. 8. 2024

1. ***Rokovanie z TV JOJ sport.***

Peter Amzler a Ivan Tomko sa stretnú so zástupcami TV JOJ sport a prerokujú možnosti a podmienky vysielania MSR25 priamo TV JOJ sport. O výsledku budú informovať VV SSQA.

**Zodpovedný: Peter Amzler, Ivan Tomko**

Termín: do 30. 8. 2024

1. Plán podpory juniorov a trénerov mládeže

VV sa dohodol na úpravách a zmenách v podpore juniorov a trénerov. Finálny návrh na schválenie vypracujú Peter Amzler a Patrik Varga.

**Zodpovedný: Peter Amzler a Patrik Varga**

 Termín: do 30. 8. 2024

V Bratislave dňa 7.8.2024

Ivan Tomko

Štefan Hudák

Tomáš Kozáček

Patrik Varga

Dávid Kubiček

Peter Amzler